รัฐบาลไทย-ข่าวทำเนียบรัฐบาล-พลเอก อนุพงษ์ฯ ลงพื้นที่ติดตามการพัฒนาและแก้ไขปัญหาคลองแม่ข่า จังหวัดเชียงใหม่ กำชับทุกหน่วยงานเร่งศึกษาแนวทางการพัฒนาเพื่อแก้ปัญหาคลองแม่ข่าให้มีสิ่งแวดล้อมและคุณภาพชีวิตที่ดี
วันศุกร์ที่ 17 ธันวาคม 2564
พลเอก อนุพงษ์ฯ ลงพื้นที่ติดตามการพัฒนาและแก้ไขปัญหาคลองแม่ข่า จังหวัดเชียงใหม่ กําชับทุกหน่วยงานเร่งศึกษาแนวทางการพัฒนาเพื่อแก้ปัญหาคลองแม่ข่าให้มีสิ่งแวดล้อมและคุณภาพชีวิตที่ดี
พลเอก อนุพงษ์ฯ ลงพื้นที่ติดตามการพัฒนาและแก้ไขปัญหาคลองแม่ข่า จังหวัดเชียงใหม่ กําชับทุกหน่วยงานเร่งศึกษาแนวทางการพัฒนาเพื่อแก้ปัญหาคลองแม่ข่าให้มีสิ่งแวดล้อมและคุณภาพชีวิตที่ดีอย่างยั่งยืน
เมื่อวันที่ 16 ธ.ค. 64 เวลา 13.15 น. ที่สํานักงานเทศบาลนครเชียงใหม่ อ.เมืองเชียงใหม่ จ.เชียงใหม่ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วย นายอนุชา โมกขะเวส ที่ปรึกษารัฐมนตรีว่าการกระทรวงมหาดไทย นายวัลลภ พริ้งพงษ์ นายวิชา นิลเพชร์พลอย นายยงยุทธ โกเมศ คณะทํางานรัฐมนตรีว่าการกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย นายชัยวัฒน์ ชื่นโกสุม รองปลัดกระทรวงมหาดไทย หัวหน้ากลุ่มภารกิจด้านพัฒนาชุมชนและส่งเสริมการปกครองท้องถิ่น นายนิรัตน์ พงษ์สิทธิถาวร รองปลัดกระทรวงมหาดไทย หัวหน้ากลุ่มภารกิจด้านสาธารณภัยและพัฒนาเมือง นายนิสิต จันทร์สมวงศ์ อธิบดีกรมที่ดิน นายประยูร รัตนเสนีย์ อธิบดีกรมส่งเสริมการปกครองท้องถิ่น นายพรพจน์ เพ็ญพาส อธิบดีกรมโยธาธิการและผังเมือง นายสมคิด จันทมฤก อธิบดีกรมการพัฒนาชุมชน นายเชษฐา โมสิกรัตน์ รองอธิบดีกรมป้องกันและบรรเทาสาธารณภัย ร้อยตํารวจโท ภพชนก ชลานุเคราะห์ รองอธิบดีกรมการปกครอง นายชีระ วงศบูรณะ ผู้อํานวยการองค์การจัดการน้ําเสีย และหัวหน้าหน่วยงานในสังกัดกระทรวงมหาดไทย ลงพื้นที่ติดตามการพัฒนาและแก้ไขปัญหาคลองแม่ข่า จังหวัดเชียงใหม่ โดยมี นายประจญ ปรัชญ์สกุล ผู้ว่าราชการจังหวัดเชียงใหม่ นายรัฐพล นราดิศร รองผู้ว่าราชการจังหวัดเชียงใหม่ พร้อมด้วยหัวหน้าส่วนราชการในสังกัดกระทรวงมหาดไทยประจําจังหวัดเชียงใหม่ นายอําเภอ นายพิชัย เลิศพงศ์อดิศร นายกองค์การบริหารส่วนจังหวัดเชียงใหม่ นายอัศนี บูรณุปกรณ์ นายกเทศมนตรีนครเชียงใหม่ รองศาสตราจารย์ชูโชค อายุพงศ์ อาจารย์ประจําภาควิชาวิศวกรรมโยธา คณะวิศวกรรมศาสตร์ มหาวิทยาลัยเชียงใหม่ และหน่วยงานที่เกี่ยวข้องร่วมประชุม
พลเอก อนุพงษ์ เผ่าจินดา เปิดเผยว่า พระบาทสมเด็จพระเจ้าอยู่หัว ทรงมีพระราโชบายในการส่งเสริมให้ประชาชนร่วมกันดูแลรักษาสิ่งแวดล้อมโดยเฉพาะในเรื่องการดูแลรักษาแหล่งน้ํา ผ่านกิจกรรมจิตอาสาพัฒนา เพื่อพัฒนาท้องถิ่นของแต่ละชุมชนให้มีคุณภาพชีวิตและความเป็นอยู่ที่ดีขึ้น ซึ่ง "คลองแม่ข่า" เป็นลําน้ําสําคัญของจังหวัดเชียงใหม่ที่ประสบปัญหาน้ําเน่าเสีย ส่งผลกระทบต่อคุณภาพชีวิตของพี่น้องประชาชน โดยในวันนี้เป็นการติดตามความก้าวหน้าของการดําเนินการแก้ไขปัญหาและพัฒนาคลองแม่ข่า ซึ่งเป็นอํานาจหน้าที่ขององค์กรปกครองส่วนท้องถิ่นในพื้นที่ ทั้งองค์การบริหารส่วนจังหวัดเชียงใหม่ เทศบาลนครเชียงใหม่ และองค์กรปกครองส่วนท้องถิ่นอื่น ๆ ตลอดระยะทางคลองแม่ข่า 31 กิโลเมตร ขับเคลื่อน 4 แผนงานหลัก ได้แก่ การบริหารจัดการน้ําต้นทุน การบําบัดน้ําเสียก่อนปล่อยลงสู่ลําน้ําสาธารณะ การปรับปรุงภูมิทัศน์ และการมีส่วนร่วมของประชาชน ซึ่งถือเป็นเรื่องที่มีความสําคัญ โดยที่ผ่านมาหน่วยงานที่เกี่ยวข้องได้ขับเคลื่อนการแก้ไขปัญหามาอย่างต่อเนื่อง
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า สิ่งที่ต้องเร่งทําในขณะนี้ คือ ต้องบริหารจัดการน้ําต้นทุนและผลักดันน้ําเสียลงไปบําบัดให้มีประสิทธิภาพ ประการต่อมา คือ จังหวัด อําเภอ และส่วนราชการที่เกี่ยวข้อง สนับสนุนให้องค์กรปกครองส่วนท้องถิ่นในพื้นที่จังหวัดเชียงใหม่ โดยเฉพาะอย่างยิ่งองค์การบริหารส่วนจังหวัดเชียงใหม่ เร่งทําการศึกษาเพื่อนําผลการศึกษาในการขอรับการสนับสนุนงบประมาณเพื่อแก้ไขปัญหาตามแผนที่กําหนดไว้ โดยร่วมกับองค์การจัดการน้ําเสีย (อจน.) เพื่อให้การบริหารจัดการน้ําและการแก้ไขปัญหาน้ําเสียดําเนินไปได้อย่างเป็นระบบตามหลักวิชาการ เช่น การเพิ่มความจุ (Capacity) ของบ่อพักน้ําเพื่อสามารถบําบัดน้ําเสียก่อนปล่อยลงสู่ลําน้ําสาธารณะ เป็นต้น
พลเอก อนุพงษ์ เผ่าจินดา เน้นย้ําว่า "ถ้าทุกคนทุกครัวเรือนไม่ทิ้งน้ําเสียลงไปในคลองแม่ข่า และทุกองค์กรปกครองส่วนท้องถิ่นร่วมกันรณรงค์ให้ประชาชนมีส่วนร่วมบําบัดน้ําเสียก่อนปล่อยลงสู่ลําน้ําสาธารณะ ควบคู่กับการปรับปรุงภูมิทัศน์ และเร่งทําความเข้าใจวางแนวทางการจัดการด้านที่อยู่อาศัยของประชาชนริมคลองแม่ข่า จะทําให้การแก้ไขปัญหาคลองแม่ข่าดําเนินไปได้อย่างรวดเร็ว เกิดการพัฒนาคุณภาพสิ่งแวดล้อมที่ดีให้กับประชาชนชาวจังหวัดเชียงใหม่ เพื่อให้จังหวัดเชียงใหม่เป็นจังหวัดท่องเที่ยวที่มีสิ่งแวดล้อมและเศรษฐกิจที่ดีอย่างสมบูรณ์และยั่งยืน"
นายประจญ ปรัชญ์สกุล ผู้ว่าราชการจังหวัดเชียงใหม่ กล่าวว่า "คลองแม่ข่า" เป็นคลองที่มีความสําคัญในทางยุทธศาสตร์และการดําเนินชีวิตกับชาวเมืองเชียงใหม่มาช้านาน แต่จากการขยายตัวของชุมชนในหลายปี ทําให้เกิดปัญหาที่สะสมและทับถมเป็นเวลานาน ทําให้น้ําในคลองเน่าเสียหนัก จังหวัดเชียงใหม่ ตระหนักถึงความสําคัญในการแก้ไขปัญหาและพัฒนาคลองแม่ข่า จึงได้บูรณาการความร่วมมือของทุกภาคส่วน กําหนดให้การแก้ไขปัญหาและพัฒนาคลองแม่ข่า เป็นวาระสําคัญอย่างยิ่ง ของจังหวัดเชียงใหม่ โดยน้อมนําการดําเนินงานตามโครงการจิตอาสาพระราชทาน ตามแนวพระราชดําริ "เราทําความดีด้วยหัวใจ" เป็นแนวทางในการดําเนินการ โดยมีวิสัยทัศน์ คือ "คลองสวย น้ําใส ไหลดี ชุมชนมีสุข" ซึ่งในขณะนี้ จังหวัดเชียงใหม่ได้วางแผนการบริหารจัดการและเร่งขับเคลื่อนการดําเนินงานที่สําคัญ 4 ประเด็น ได้แก่ 1. เร่งพัฒนาแหล่งน้ําต้นทุน 2. จัดระบบการบริหารจัดการปรับปรุงคุณภาพน้ําทั้งระบบ 3. ส่งเสริมกระบวนการมีส่วนร่วมของชุมชน ผ่านการสร้างจิตสํานึกและการมีส่วนร่วมของชุมชน ในการอนุรักษ์และรักษาคลองแม่ข่า จัดกิจกรรม "ฮอมปอยยี่ป็งแม่ข่างาม...สายน้ําแห่งไชยมงคล" และ 4. การปรับปรุงสภาพคลองและภูมิทัศน์บริเวณแนวคลอง รวมทั้งเร่งดําเนินการทําความเข้าใจและวางแนวทางการจัดการด้านที่อยู่อาศัยเพื่อรองรับประชาชนในชุมชนที่อาศัยในที่ดินรัฐข้างคลอง
นายพิชัย เลิศพงศ์อดิศร นายกองค์การบริหารส่วนจังหวัดเชียงใหม่ กล่าวว่า องค์การบริหารส่วนจังหวัดเชียงใหม่ จะให้การสนับสนุนงบประมาณอุดหนุนในการศึกษาระบบรวมน้ําเสียของทุกองค์กรปกครองส่วนท้องถิ่น ตลอดระยะทางคลองแม่ข่า 31 กิโลเมตร เพื่อจัดทําระบบรวบรวมน้ําเสียส่งต่อให้โรงบําบัดน้ําเสียขององค์การจัดการน้ําเสีย (อจน.) บําบัดก่อนปล่อยลงสู่คลองแม่ข่า อันจะเป็นการแก้ไขปัญหาน้ําเสียได้อย่างยั่งยืน ควบคู่กับการพัฒนาคลองแม่ข่าในด้านอื่น ๆ
รองศาสตราจารย์ ชูโชค อายุพงศ์ กล่าวว่า การพัฒนาและฟื้นฟูคลองแม่ข่า จังหวัดเชียงใหม่ ดําเนินการภายใต้แนวคิด "คลองสวย น้ําใส ไหลดี ชุมชนมีสุข" มีเป้าหมายเพื่อส่งเสริมศักยภาพให้เป็นคลองรองรับน้ํา พัฒนาให้น้ําในคลองแม่ข่ามีคุณภาพดี ส่งเสริมการปรับปรุงภูมิทัศน์และสภาพแวดล้อม สร้างจิตสํานึกของทุกภาคส่วนในการรักษาคลองแม่ข่า โดยมีแนวทางการดําเนินงานพัฒนาและฟื้นฟูคลองแม่ข่า แบ่งเป็น 3 ระยะ คือ ระยะที่ 1 ปี 2557-2564 โดยสํารวจแนวเขตและจัดทําคลังข้อมูลคลองแม่ข่า ฟื้นฟูคลองแม่ข่าตามภารกิจของหน่วยงาน จัดหาแหล่งน้ําต้นทุน ปรับปรุงระบบรวบรวมน้ําเสียและควบคุมน้ําเสียจากแหล่งกําเนิด แก้ปัญหาการบุกรุก การมีส่วนร่วมของชุมชน และการจัดกิจกรรมจิตอาสาอย่างต่อเนื่อง ระยะที่ 2 ปี 2565-2567 (Quick win) การจัดการให้น้ําต้นทุนไหลในคลองแม่ข่าตามเป้าหมาย การศึกษาและออกแบบระบบบําบัด/รวบรวมน้ําเสียเพิ่มเติม การปรับปรุงสภาพ และสํารวจแนวเขตและจัดทําคลังข้อมูลคลองแม่ข่า คลองและภูมิทัศน์ (ระยะสอง) โดยแนวทางการจัดการด้านที่อยู่อาศัยของชุมชนที่อยู่ในที่ดินของรัฐบริเวณข้างคลอง และในระยะที่ 3 จะเป็นการปรับปรุงสภาพคลองและภูมิทัศน์ (ระยะสาม) สร้างระบบบําบัดและรวบรวมน้ําเสียที่สมบูรณ์ นําไปสู่ "คลองสวย น้ําใส ไหลดี ชุมชนมีสุข"
ด้านผู้แทนสถาบันพัฒนาองค์กรชุมชน (องค์การมหาชน) กล่าวว่า สิ่งที่สําคัญในด้านที่อยู่อาศัยของประชาชน คือ ต้องลงพื้นที่รับฟังความคิดเห็นและความต้องการของประชาชนที่พักอาศัยโดยรอบคลองแม่ข่า และสร้างการรับรู้ความเข้าใจกับประชาชนถึงผลลัพธ์ที่จะได้รับภายหลังจากการพัฒนาคลองแม่ข่าที่จะส่งผลให้พี่น้องประชาชนได้รับประโยชน์จากการพัฒนาดังกล่าว
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเพิ่มเติมว่า ในขณะนี้ ทุกส่วนราชการ และหน่วยงานที่เกี่ยวข้อง ได้เร่งดําเนินการเพื่อให้ได้ผลการศึกษาเร็วขึ้น ซึ่งจะส่งผลให้การขอรับการสนับสนุนงบประมาณเป็นไป ตามแผนที่กําหนด ทุกส่วนงานจะขับเคลื่อนไปพร้อมกัน เพื่อให้การปรับปรุงและพัฒนาคุณภาพชีวิตของพี่น้องประชาชนริมคลองแม่ข่าเป็นไปอย่างมีประสิทธิภาพ เกิดการพัฒนาทางด้านคุณภาพชีวิต สิ่งแวดล้อม และเศรษฐกิจของจังหวัดเชียงใหม่ให้เกิดความยั่งยืน
"ขอขอบคุณทุกท่านที่ได้ร่วมมือกันขับเคลื่อนการพัฒนาคลองแม่ข่าในช่วงที่ผ่านมา และขอให้พวกเราทุกคนเร่งทําให้มากที่สุดและเร็วที่สุดเพื่อคลองแม่ข่าของเราได้พัฒนาไป เพื่อคลองแม่ข่ามีสิ่งแวดล้อมที่ดี พี่น้องประชาชนมีคุณภาพชีวิตที่ดีอย่างยั่งยืน"
จากนั้น พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และคณะ ลงพื้นที่ตรวจเยี่ยมการพัฒนาพื้นที่คลองแม่ข่าและพบปะพี่น้องประชาชนชุมชนวัดหัวฝ่าย ตําบลช้างคลาน อําเภอเมืองเชียงใหม่ จังหวัดเชียงใหม่ และเดินทางต่อไปตรวจติดตามการดําเนินงานโรงงานปรับปรุงคุณภาพน้ําเทศบาลนครเชียงใหม่ ตําบลป่าแดด อําเภอเมืองเชียงใหม่ จังหวัดเชียงใหม่